CELEX: 62021TN0232
Language: hr
Date: 2021-05-03 00:00:00
Title: Predmet T-232/21: Tužba podnesena 3. svibnja 2021. – Saure/Komisija

21.6.2021   
            
            
               HR
            
            
               Službeni list Europske unije
            
            
               C 242/52
            
         
      Tužba podnesena 3. svibnja 2021. – Saure/Komisija
      (Predmet T-232/21)
      (2021/C 242/73)
      Jezik postupka: njemački
      
         Stranke
      
      
         Tužitelj: Hans-Wilhelm Saure (Berlin, Njemačka) (zastupnik: C. Partsch, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku kojom je Komisija odbila njegov zahtjev za uvid u Komisijine dokumente (broj spisa Gestdem 2021/0550) tako što mu je odbila izraditi preslike cjelokupne korespondencije koju je ona, počevši od 1. travnja 2020., izmijenila s društvom AstraZeneca plc ili njezinim društvima kćerima, s njemačkim Uredom savezne kancelarke ili sa saveznim ministarstvom zdravstva u vezi s društvom AstraZeneca plc ili njezinim društvima kćerima, a osobito u pogledu količine cjepiva protiv bolesti Covid-19 koju je ponudilo društvo AstraZeneca plc, i njegovih rokova isporuke,
               
            
                  —
               
               
                  naloži Komisiji snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog: tužitelj ima pravo na pristup spornim dokumentima Europske komisije u skladu s člankom 2. stavkom 1. Uredbe (EZ) br. 1049/2001 (1). Komisijinim se odbijanjem povređuje ta odredba.
               
            
                  2.
               
               
                  Drugi tužbeni razlog: tužiteljevu pravu na pristup ne protivi se nijedan od razloga za izuzeće iz Uredbe (EZ) br. 1049/2001. Komisija nije navela razloge za izuzeće niti je ikakav takav razlog očit.
               
            
         (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)